hotchpotch/miracl-hf-unified huggingface dataset:
Idd el Hajj
Idd el Hajj (pia: Idi el haji, eid el hajj) ni sikukuu ya Uislamu wakati wa mwezi wa Dhul Hijjah ambao ni mwezi wa Hajj. Sherehe hii inatunza kumbukumbu ya sadaka ya Ibrahimu.
Kati ya Waislamu duniani sikukuu hii hujulikana kwa majina mbalimbali ambayo hutafsiriwa pia kwa lugha mbalimbali kama vile:
Idd husheherekewa kama kumbukumbu ya sadaka ya Ibrahimu (Abrahamu) ambaye kufuatana na taarifa za Biblia na za Qurani alikuwa tayari ykumchinja mwanawe kama sadaka kwa Mungu. Lakini Mungu alimzuia asimchinje akampatia kondoo badala yake. Habari zake kati Qurani ziko sura al-Hajj aya 37, katika Biblia Mwanzo 22.
Katika mapokeo ya Biblia huyu mwana alikuwa Isaka. Qurani haitaji jina lake lakini Waislamu walio wengi huamini aliyemaanishwa ni Ismaeli, mwana wa Ibrahimu na Hagar.
Sherehe huanza na sala ya idd katika msikiti. Mara nyingi hufuatwa na baraza au mkutano wa Waislamu. Katika nchi nyingi huwa na kawaida ya kutembelea pia makaburi ya marehemu.
Kila Mwislamu mwenye uwezo hupaswa kumchinja mnyama wa sadaka siku hiyo, mara nyingi kondoo, lakini kuna pia sadaka za mbuzi, ng'ombe au ngamia kufuatana na uwezo na kawaida ya nchi.
Sehemu ya nyama ya sadaka hizo hugawiwa kwa maskini wasio na uwezo. Nyingine hutumiwa kwa karamu ya familia.
Idd husheherekewa kati ya tarehe 10 hadi 13 ya mwezi wa Dhul Hijjah wa kalenda ya Kiislamu. Tarehe hali halisi hutegemea kuonekana kwa hilali au mwezi mwandamo. Hapa hutokea tofauti za kila mwaka kati ya Waislamu. Kimsingi mapokeo ya Kiislamu hudai mwezi kuonekana kwa macho.
Sehemu za Waislamu hukubali ya kwamba inawezekana kukadiria tarehe hii kisayansi, lakini huko Saudia husisitizwa kuona kwa macho. Maadamu Saudia ni mahali pa miji mitakatifu ya Maka na [Madina]], Waislamu wengine hupenda kufuata kawaida ya kule.
Zamani hapakuwa na tatizo sana kwa sababu kila nchi ilikuwa na azimio lake. Mitambo ya kisasa huonyesha siku hizi kama Waislamu wameshaanza kusheherekea nchi moja lakini nchi nyingine bado. Katika nchi mbalimbali, hasa kule ambako Waislamu walihamia juzi tu kama Ulaya, kuna tarehe tofauti kandokando kama wengine hufuata matangazo ya Uturuki yanayokadiriwa kisayansi na wengine matangazo ya Saudia yanayofuata kuonekana kwa macho. Matangazo ya Saudia yamepingwa mara nyingi kwa sababu tarehe zilitangazwa ambapo hapakuwa na uwezekano kuona hilali kisayansi.
Katika kalenda ya Gregori, ambayo ni kalenda ya kawaida, tarehe za Kiislamu hubadilika kila mara kwa sababu mwaka wa Kiislamu hufuata kalenda ya mwezi lakini kalenda ya kawaida hufuata jua. Kalenda ya Kiislamu ina takriban siku 11 pungufu kuliko kalenda ya jua. Kila mwaka tarehe ya Idd huweza kutokea kwa siku mbili tofauti za kalenda ya Gregori kwa sababu kawaida ya Uislamu hufuata kuonekana kwa mwezi kunakopatikana tofauti duniani.
Orodha inyaofuata yaonyesha tarehe rasmi za Idd-al-Hajj kwa nchi ya Saudia jinsi ilivyotangazwa hadi 2007 na halmashauri kuu ya Majlis al-Qadā’ al-A‘lā . Tarehe za miaka 2008 na kuendelea ni tarehe zinazokadiriwa kulingana na kalenda ya Kiislamu jinsi ilivyo kawaida katika nchi kama Uturuki. Tofauti zitaendelea kutokea kulingana na maelezo hapo juu kuhusu tofauti ya makadirio na kuonekana kwa hilali
Gaoth Dobhair
Gaoth Dobhair (Kiingereza: "Gweedore") ni parokia ya County Donegal, Ireland.
Sean Kingston
Kisean Anderson (amezaliwa tar. 3 Februari 1990 mjini Miami, Florida, Marekani) anafahamika zaidi kwa jina lake la kisanii kama Sean Kingston, ni rapa na mwimbaji wa raggae wa Kijamaika-Marekani. Japokuwa, Sean alizaliwa Marekani, lakini makuzi yake yote yalikuwa mjini Kingston, Jamaika, aliondoka Marekani akiwa na umri wa miaka sita. Jina hilo analo tumia la "Sean Kingston" amemaanisha kuwa kama anatoa heshima kwa Kingston, Jamaika. Sean vile vle ana urafiki mkubwa na baadhi ya waimba Reggae maarufu nchini Jamaika (Buju Banton) ambaye pia ndiye aliyemshauri Sean kujiusisha na maswala ya muziki.
Orodha ya albamu za Sean Kingston
Hii ni orodha ya albamu na nyimbo maarufu za Sean Kingston.
Solomon kaDinuzulu
Solomon kaDinuzulu (1891 – 1933) alikuwa mfalme wa taifa la Wazulu kuanzia mwaka 1913 hadi kifo chake kilipowadia mnamo tarehe 4 Machi ya mwaka wa 1933 mjini Kambi. Solomo alizaliwa katika kisiwa cha St. Helena wakati huo baba yake alikuwa hapo kiuhamishoni.
Kuunganika kwake na ANC akawa ndio mwanzilishi halisi wa chama cha Inkatha (au Inkatha kaZulu kama ilivyokuwa inajulikana) mnamo mwaka wa 1920. Chama kilianzishwa kuwa kama kinapinga sera zilizopo dhidi ya waziri mkuu wa wakati huo, bwana Jan Smuts, na sera zake za kutaka kutoa msaada katika taifa lao mnamo mwaka 1920.
Moja kati ya dada wa Solomoni alikuwa binti wa mfalme aliyekuwa anafahamika kwa jina la Constance Magogo, ambaye alikuja kuwa maarufu sana kwa kuimba nyimbo za asili ya Kizulu, vile vile kuwa mama wa mwanaharakati na kiongozi wa chama cha Kizulu (Inkatha Freedom Party-IFP) bwana Mangosuthu Buthelezi.
Solomoni alifuatiwa na mtoto wake wa kiume aitwaye Cyprian Bhekuzulu kaSolomon.
Karl von Frisch
Karl von Frisch (20 Novemba 1886 – 12 Juni 1982) alikuwa mwanazuolojia kutoka nchi ya Austria lakini hasa alifanya kazi nchini Ujerumani. Hasa alichunguza tabia za samaki na za nyuki. Mwaka wa 1973, pamoja na Konrad Lorenz na Nikolaas Tinbergen alikuwa mshindi wa Tuzo ya Nobel ya Tiba.
Konrad Lorenz
Konrad Lorenz (7 Novemba 1903 – 27 Februari 1989) alikuwa mwanazuolojia kutoka nchi ya Austria. Hasa alichunguza tabia za wanyama mbalimbali. Mwaka wa 1973, pamoja na Karl von Frisch na Nikolaas Tinbergen alikuwa mshindi wa Tuzo ya Nobel ya Tiba.
Nikolaas Tinbergen
Nikolaas Tinbergen (15 Aprili 1907 – 21 Desemba 1988) alikuwa mwanazuolojia kutoka nchi ya Uholanzi lakini alikata uraia wa Uingereza mwaka wa 1955. Hasa alichunguza tabia za wanyama mbalimbali. Mwaka wa 1973, pamoja na Karl von Frisch na Konrad Lorenz alikuwa mshindi wa Tuzo ya Nobel ya Tiba.
Albert Claude
Albert Claude (24 Agosti 1898 – 22 Mei 1983) alikuwa daktari kutoka nchi ya Ubelgiji, na pia alikuwa na uraia wa Marekani tangu 1941. Hasa alichunguza vipengele mbalimbali vya chembe hai. Mwaka wa 1974, pamoja na George Palade na Christian de Duve alikuwa mshindi wa Tuzo ya Nobel ya Tiba.
Christian de Duve
Christian de Duve (amezaliwa 2 Oktoba 1917) alikuwa mwanabiolojia kutoka nchi ya Ubelgiji. Hasa alichunguza sehemu za chembe hai. Mwaka wa 1974, pamoja na Albert Claude na George Palade alikuwa mshindi wa Tuzo ya Nobel ya Tiba.
George Palade
George Emil Palade (amezaliwa 19 Novemba 1912) alikuwa mwanabiolojia kutoka nchi ya Romania. Baadaye alihamia Marekani. Hasa alichunguza vipengele mbalimbali vya chembe hai. Mwaka wa 1974, pamoja na Albert Claude na Christian de Duve alikuwa mshindi wa Tuzo ya Nobel ya Tiba.
David Baltimore
David Baltimore (amezaliwa 7 Machi 1938) ni daktari kutoka nchi ya Marekani. Hasa alichunguza uhusiano kati ya virusi na jeni. Mwaka wa 1975, pamoja na Howard Temin na Renato Dulbecco alikuwa mshindi wa Tuzo ya Nobel ya Tiba.
Howard Temin
Howard Martin Temin (10 Desemba 1934 – 9 Februari 
1994) alikuwa daktari kutoka nchi ya Marekani. Hasa alichunguza 
virusi vinavyosababisha kansa. Mwaka wa 1975, pamoja na 
David Baltimore na Renato Dulbecco alikuwa mshindi wa Tuzo 
ya Nobel ya Tiba.
Renato Dulbecco
Renato Dulbecco (amezaliwa 22 Februari 1914) alikuwa daktari kutoka nchi ya Italia. Hasa alichunguza virusi vinavyoathiri wanyama. Mwaka wa 1975, pamoja na David Baltimore na Howard Temin alikuwa mshindi wa Tuzo ya Nobel ya Tiba.
Baruch Blumberg
Baruch Samuel Blumberg (amezaliwa 28 Julai 1925) alikuwa daktari kutoka nchi ya Marekani. Hasa alichunguza damu ya watu. Mwaka wa 1976, pamoja na Carleton Gajdusek alikuwa mshindi wa Tuzo ya Nobel ya Tiba.
Carleton Gajdusek
Carleton Gajdusek (amezaliwa 9 Septemba 1923) alikuwa daktari kutoka nchi ya Marekani. Baadhi ya utafiti mwingine hasa alichunguza maradhi za neva. Mwaka wa 1976, pamoja na Baruch Blumberg alikuwa mshindi wa Tuzo ya Nobel ya Tiba.
Mwaka wa 1966, Carleton Gajdusek alipatikana na hatia ya udhahilishaji wa watoto na akafungwa miezi 12 gerezani kabla ya kuhama kuenda Ulaya, alipokufa miaka kumi baadaye.
Maandishi yake yamehifadhiwa katika Maktaba ya Udaktari ya Taifa ya Marekani, mji wa Bethseda, Maryland.
Baba yake Gajdusek, Karol Gajdusek, alitoka Smrdáky, Ufalme wa Hungaria ambayo sasa inapatikana Slovakia. Karol alikuwa Mslovakia na alifanya kazi ya uchinjaji. Wazazi wa mama yake, waliokuwa Wahungaria na Wakalvini, walihama kutoka Debrecen, Hungaria. Gajdusek alizaliwa Yonkers, New York, na akahitimu kutoka Chuo Kikuu cha Rochester mwaka wa 1943 aliposoma fizikia, biolojia, kemia na hisabati.
Andrew Schally
Andrew Schally (amezaliwa 30 Novemba 1926) alikuwa daktari kutoka nchi ya Marekani. Alizaliwa nchini Poland ambako kutoka kwake alikimbia pamoja na wazazi wake mwaka wa 1939. Hasa alichunguza homoni zinazotokea katika ubongo. Mwaka wa 1977, pamoja na Roger Guillemin na Rosalyn Yalow alikuwa mshindi wa Tuzo ya Nobel ya Tiba.
Roger Guillemin
Roger Charles Louis Guillemin (amezaliwa 11 Januari 1924) alikuwa mwanafiziolojia kutoka nchi ya Ufaransa. Baadaye alihamia Marekani ambako alipata uraia 1963. Hasa alichunguza homoni mbalimbali. Mwaka wa 1977, pamoja na Andrew Schally na Rosalyn Yalow alikuwa mshindi wa Tuzo ya Nobel ya Tiba.
Rosalyn Yalow
Rosalyn Sussman Yalow (amezaliwa 19 Julai 1921) alikuwa daktari kutoka nchi ya Marekani. Hasa anajulikana kwa kubuni njia ya kuchunguza dutu ndogo kama homoni kwa kutumia mionzi. Mwaka wa 1977, pamoja na Roger Guillemin na Andrew Schally alikuwa mshindi wa Tuzo ya Nobel ya Tiba.
Daniel Nathans
Daniel Nathans (30 Oktoba 1928 – 16 Novemba 1999) alikuwa mwanabiolojia kutoka nchi ya Marekani. Hasa anajulikana kwa kuchunguza mfumo wa kijenetiki wa virusi mbalimbali. Mwaka wa 1978, pamoja na Werner Arber na Hamilton Smith alikuwa mshindi wa Tuzo ya Nobel ya Tiba.
Hamilton Smith
Hamilton Othanel Smith (amezaliwa 23 Agosti 1931) alikuwa mwanabiolojia kutoka nchi ya Marekani. Hasa anajulikana kwa kugundua vimeng'enya vinavyowezesha usimbuaji wa DNA. Mwaka wa 1978, pamoja na Werner Arber na Daniel Nathans alikuwa mshindi wa Tuzo ya Nobel ya Tiba.
Werner Arber
Werner Arber (amezaliwa 3 Juni 1929) alikuwa mwanabiolojia kutoka nchi ya Uswisi. Hasa alichunguza vipengele mbalimbali vya jeni. Mwaka wa 1978, pamoja na Daniel Nathans na Hamilton Smith alikuwa mshindi wa Tuzo ya Nobel ya Tiba.
Inkatha Freedom Party
Inkatha Freedom Party (IFP) ni chama kisiasa kutoka nchini Afrika Kusini. Kwa mwaka wa 2007, chama kinaongozwa na Mangosuthu Buthelezi.
Chow Yun Fat
Chow Yun-Fat (kwa mira za Kichina huita: 周潤發; kwa Kichina kilichorahishwa huita: 周润发; pinyin: Zhōu Rùnfā) (amezaliwa tar. 18 Mei 1955) ni mwigizaji wa filamu kutoka Jamhuri ya watu wa China. Ni miongoni mwa waigizaji filamu maarufu sana katika bara la Asia na ni mmoja wa waigizaji wakubwa katika soko la filamu huko kisiwani Hong Kong. Fat mara nyingi huwa anacheza sana michezo ya kuigiza (mfululuzo wa vipindi vya TV - Tv series.) Fat vile vile amewahi kushinda tuzo mara tatu ya kuwa kama mwigizaji bora wa filamu huko kisiwani Hong Kong na vile mara mbili huko mjini Taiwan.
Magnificent Seven
Magnificent Seven ni filamu ya mwaka 1960. Ni moja kati ya filamu za western iliyoongozwa na mwongozaji wa filamu bwana John Sturges. Filamu inazungumzia kundi la watu wanaoenda kukodi wataalamu wa kupambana kwa kutumia silaha kwa lengo la kuwalinda wana kijiji wa Kimexiko dhidi ya maharamia.
Filamu ilitokana na filamu ya awali ya Kijapan chini ya uongozi wake Akira Kurosawa, aliongoza filamu hiyo mnamo mwaka wa 1954, na ilikwenda kwa jina la Seven Samurai. Baadae watu wa Marekani wakafuata mwongozo ule ule wa Kijapani na kubadlisha baadhi ya vielezo vya Kijapani na kuweka vielezo vya Kiwestern ya Amerika.
Wanakijiji wa Kimexiko ghafla wakajikuta wamevamiwa na majambazi wa kiharamia huku wakiwa wanaongozwa na Calvera (Eli Wallach). Yeye kama yeye na watu zake walivamia eneo hilo na kufanya fujo zisizo na kifani, kisha Calvera akaahidi kwamba atarudi tena siku yoyote ile isiyo julikana.
Licha ya wakubwa wa kijiji kwenda mipakani mwa mji kununua silaha kwa lengo la kujilinda wenyewe, ili walazimu kumtafuta mtu mwenye uwezo na taaluma na mambo ya kuchezea silaha kisawasawa, si mwingine bali Chris Adams (Yul Brynner) kwa lengo la kupata msaada zaidi.
Adams akawaambia kwamba silaha pekee yake hazitoweza kufanya lolote lile la maana kwasababu wao ni wakulima tu na sio wapiganaji wa kutumia silaha.
Wanakiji wakamuomba awaongoze katika swala hilo, lakini Chris akawakatalia kabisaa, na kuwaambia mtu mmoja peke yake hawezi kutosheleza mpango huo.
Pamoja na mineno yote aliyokuwa anatoa Chris juu ya wanakijiji hao, bado wanakijiii walikuwa wangaliimani na jamaa. Kwa bahati nzuri baadae alikubali na kuanza kufanya maarifa ya kutafuta watu ambao watamsaidia katika kazi hiyo, ingawaje Chris alidai malipo mwanzo kwa maana ya kwamba fedha ndio itakuwa kama ndio msingi wa kazi kuanza.
Wa kwanza kupigiwa simu na kujibu alikuwa mtu mmoja kichwa ngumu sana na halina uzoefu sana ila linaubishi wa ajabu - Chico (Horst Buchholz), lakini akataa wito huo. wa pili alikuwa Harry Luck (Brad Dexter), mshikaji wake wa kitambo Chris, alijiunga nae kwakuwa alikuwa anaamini ya kwamba siku zote Chris huwa ni mtu wa kazi na ana usongo na fedha.
Watatu alikuwa Vin (Steve McQueen) alitia saini mkataba huo kwakuwa shughuli zake za kamali zilikuwa zimegonga mwamba, vinginevyo nae asinge kubali.
Watukutu wengine alikuwemo Bernardo O'Reilly (Charles Bronson), Britt (James Coburn) na Lee (Robert Vaughn), ambaye aliyekuwa mbioni kutafuta sehemu ya kujificha na kusubiri hadi mambo yawe shwari. Chico nae baadae alikuja kuungana na wenzake ingawaje awali alikataa kuwa mmoja wa wanakundi la Chris.
John Sturges
John Eliot Sturges (alizaliwa tar. 3 Januari 1910 – 18 Agosti 1992) alikuwa mwongozaji na mtayarishaji wa filamu wa Kimarekani. Alikuwa akifahamika zaidi kama mwasisi wa filamu za bajeti kubwa zilizokuwa zinatengenezwa kati ya mwaka 1950 na 1960. Moja kati ya filamu alizoongoza ni kama ifuatavyo: "The Magnificent Seven, "The Great Escape", "Gunfight at the O.K. Corral", "Ice Station Zebra" na "Marooned".
Steve McQueen
Steve McQueen (alizaliwa tar. 24 Machi 1930 – 7 Novemba 1980) alikuwa mteule wa tuzo ya Academy kama mwigizaji bora wa filamu wa Kiamerica. Steve walikuwa wakimwita jina la utani kama "The King of Cool" - mfalme wa upole. Steve amecheza filamu nyingi maarufu, ikiwemo ile ya Girl on the Run, Somebody Up There Likes Me, Never Love a Stranger, The Magnificent Seven nk.
Shatt al Arab
Shat al Arab (Kiarabu: شط العرب " shatt al arab" "Mto Arabu") au kwa jina la Kiajemi Arvand Rud (اروندرود "arvand rud" "Mto Arvand") ni mto unaounganisha mito ya Hidekeli na Frati kabla ya kuishia katika Ghuba ya Uajemi.
Unaanza mahali nchini Irak ambako mito ya Hidekeli na Frati inaungana ukiendelea kwa kilomita 200 hadi baharini. Sehemu ya mwisho mto ni mpaka kati ya Irak na Uajemi.
Miji mikubwa kando la mto ni Basra upande wa Irak halafu Khorramshahr na Abadan upande wa Uajemi.
Voi
Voi ni mji mkubwa wa Kaunti ya Taita-Taveta, kusini mwa Kenya. Awali ilikuwa kati ya wilaya sita za Mkoa wa Pwani.
Voi inapatikana Magharibi mwa jangwa la Taru, Kusini na Magharibi mwa Mbuga ya Kitaifa ya Tsavo Magharibi iliyo maarufu sana duniani kote.
Wakazi walikuwa 45,483 wakati wa sensa ya mwaka 2009.
Voi ni soko la bidhaa za kilimo na nyama kutoka milima ya Taita na maeneo mengine jirani. Mji wa Voi una maduka ya jumla, maduka ya rejereja, soko na hoteli kadhaa. Hoteli zinazo hudumia watalii zipo viungani mwa mji. Mashamba ya makonge yapo Magharibi mwa mji. Familia kubwa ya maskota inapatikana kwenya mashamba ya makonge.
Voi ina uchumi wa saa ishirini na nne.
Kulingana na historia ya wenyeji, jina la mji linatokana na mfanyibiashara muuza watumwa aliyejulikana kama Chifu Kivoi ambaye alifanya makao kwenye kingo za mto Voi takribani karne nne zilizopita. Baadae makazi hayo yalikua kituo cha biashara kwa wenyeji wataita na makabila mengine ikiwemo waarabu.
Mji ulianza kukua zaidi mwisho wa karne ya 19 wakati ujenzi wa reli ya Uganda. Watu walipata kazi katika shirika la reli na shamba la makonge. Ingawaje mji ulikuwa wa kilomita mraba 16.27 (maili mraba 6.28), ni mwaka wa 1932 ambapo ulipata hadhi ya kuwa mji. Kwa sasa mji wa Voi umepitiliza hadhi hiyo.
Mji wa Voi ndio ulio na makutano ya kwanza ya reli kutuka Mombasa. Makutano haya ndio yanayo elekea Tanzania kupitia Taveta. Hivyo basi ni kituo muhimu.
Teksi zinaweza kupatikana katika kituo cha mji. Ada za nauli ni mazungumzo, si umewekwa.
Matatu zinatoa huduma za usafiri mjini na viungani mwake. Matatu pia zinasafirisha watu na bidhaa kuelekea Wundanyi, Taveta, Mombasa na maeneo mengi mengine.
Coast bus na Mash ni baadhi ya kampuni za mabasi yanayo hudumu kwa usiku na mchana kwenda Mombasa na Nairobi.
Uwanja mdogo wa ndege Ikanga Air Strip upo karibu na mji.
Manispaa ya Voi, ni pamoja na vijiji vya Ikanga na Mkwachunyi. Manispaa ya Voi inaongozwa na Halmashauri ya Manispaa, mamlaka za mitaa, na si chini ya Taita-Taveta County Council. Halmashauri ya Manispaa inaongozwa na meya.
Manispaa ya Voi imegawanywa katika kata sita, kila kata humchagua diwani mmoja
Halmashauri ya Manispaa ya Voi inaongozwa na madiwani sita waliochaguliwa na kila kata na wanne wanaoteuliwa na kufanya jumla yao kuwa kumi.
Voi ni eneo kuu la utalii na inapakana na mbuga ya kitaifa ya Tsavo Mashariki iliyo maaraufu sana dunia kote. Upande wa burudani kuna vilabu kama Xtacy, Hotel Desire, Viewpoint na vingi vingine.
Makala kama Xbox 360 na "Halo 3" yanafanyika mjini Voi. "Halo 3" unafanyika mwishoni mwa mwaka 2552, eti Voi ni taswira ya zamani ya kuwa na viwanda vingi sana, tofauti na hali halisi ya Voi.
Gedi
Gedi (pia: Gede) ni kijiji cha wakazi 600 kwenye pwani la Kenya takriban kilomita 16 kusini ya Malindi. Ni mahali pa maghofu ya mji wa Waswahili wa Kale.
Kando la kijiji cha leo kuna eneo kubwa la maghofu. Kuta za mawe zaonekana kati ya miti. Nyumba za watu, jumba la mkubwa -labda mfalme-, msikiti na makaburi huonekana vizuri. Mji wote ulikuwa na takriban ekari 45 na mabaki ya ukuta uliozunguka yote yaonekana hadi leo lakini nyumba nyingi zilikuwa za watu maskini zilizojengwa kwa kutumia udongo na ubao tu hazionekani tena.
Hakuna uhakika Gedi ya Kale ilianzishwa lini lakini wataalamu hukadiria umri wa nyumba za kwanza zinazopatikana mnamo karne ya 13/14. Kuna maandiko ya Kiarabu kwenye makaburi yanayosidia makadirio haya. Hakuna habari za kimaandishi juu ya mji kwa hiyo maarifa yote yametegemea matokeo ya akiolojia.
Inaonekana Gedi ilikuwa mji tajiri uliostawi kwa biashara. Kuna mabaki ya bidhaa kutoka Venezia (ushanga wa kioo), China (jagi ya kauri ya kipindi cha Ming),Uhindi (taa ya chuma) na Hispania (mkasi).
Idadi ya wakazi inakadiriwa kuwa hadi 2,500. Nyumba kubwa za matajiri zilikuwa na vyoo vya maji na bafu. 
Mnamo karne ya 16 mji uliachwa na wakazi wake. Hakuna uhakika kuhusu sababu yake.
Maghofu ya Gedi yalitangazwa kuwa hifadhi ya taifa na siku hizi yatawaliwa na makumbusho ya Kenya.
Schiphol
Schiphol ni kiwanja cha ndege cha kimataifa cha Amsterdam nchini Uholanzi. Ni kati ya viwanja vya ndege vikubwa ikiwa abiria zaidi ya milioni 46 wanaopita humo na hii ni nafasi ya nne Ulaya na nafasi ya 12 duniani.
Jina kamili kwa Kiholanzi ni Luchthaven Schiphol au kwa Kiingereza Amsterdam Airport Schiphol. Kifupi chake ni AMS.
Ni kituo kikuu cha KLM (Royal Dutch Airlines).
Kiwanja cha ndege kipo kilomita 17,5 kusini ya Amsterdam na safari kwa treni kutoka mjini ni dakika 20.
Mapinduzi ya kijeshi ya 1982 nchini Kenya
Mapinduzi ya kijeshi ya 1982 nchini Kenya ilikuwa jaribio lililoshindikana la kumpindua rais Daniel arap Moi.
Tarehe 1 Agosti, 1982 , siku ya Jumamosi, kundi la wanajeshi wa anga walivamia kituo cha Redio ya Sauti ya Kenya wakidai kuwa wamepindua Serikali. Kiongozi wao alikuwa Hezekiah Ochuka ambaye pia alikuwa afisa wa ngazi ya chini ya kijeshi akishirikiana na wenzake. Tangazo lao lilisema; "Serikali ya Kenya imepinduliwa na majeshi na sasa iko mikononi mwa majeshi. Viongozi wetu wamekuwa watu wafisadi wenye matumbo makubwa wasiojali maskini."
Tanganzo lilitolewa na kikundi cha wanajeshi waasi lilisababisha watu wengi kuandamana mjini na kupora maduka wakilenga hasa raia wa asili ya Kihindi mjini Nairobi. Inakadiriwa ya kwamba zaidi ya maduka 1,000 yaliporwa na nyumba za Wahindi zilivunjwa na wanawake wao kunajisiwa. Inasemekana kwamba, sababu za kuporwa kwa maduka ya kihindi ilikuwa ni kutokuwepo kwa usawa wa kimaisha kati ya Wakenya na Wahindi mjini Nairobi.
Jaribio la mapinduzi halikudumu kwa muda mrefu baada ya jeshi la ardhi pamoja na polisi kuingia kati na kupambana na uasi kwa baada ya masaa sita tu. Rais Moi alikuwa nje ya Nairobi na mipango ya kurusha mabomu kwa nyumba yake huko Kabarnak haikutekelezwa.
Hezekiah Ochuka alipanda ndege na akakimbilia Tanzania alipokamatwa na kurudishwa Kenya baadaye alipopelekwa mahakamani na kuhukumiwa kunyongwa kama msaliti.
Idadi kubwa ya viongozi wa uasi walikuwa wanajeshi kutoka kabila la Waluo. Inasemekana kwamba jaribio la mapinduzi lilisababishwa na azimio la Bunge la Kenya la tar. 9 Juni 1982 lililofanya Kenya kuwa nchi ya Chama kimoja. Sheria hii ilizuia jaribio la kiongozi wa Kiluo Jaramogi Oginga Odinga kuanzisha chama cha upinzani.
Uasi ulisababisha ukandamizi mkubwa sana. Polisi walipita katika nyumba za askari wa anga pia katika mitaa ya vibanda ambako maelfu ya wakaazi walikamatwa. Pia Jeshi la anga lilifutwa kufuatia tuhuma za kushindwa kutekeleza vema majukumu yake. Jumla ya watu 145 waliuawa ama na waasi au baadaye katika ukandamizi wake.
Viongozi wa Waluo walikamatwa pia; Jaramogi Odinga alifungwa katika nyumba yake na kushtakiwa lakini mashatki yaliondolewa baadaye lakini mwanake Raila Odinga alifungwa jela kwa miaka sita hata bila kuhukumiwa.
Kwa jumla siasa ya rais Moi ilibadilika kuwa ya kidikteta baadaye na polisi ilipewa mamlaka pana kutafuta wapinzani kata kuwatesa na kuwakamata bila kuwapeleka mahakamani.
Rutherfordi
Rutherfordi ni elementi sintetiki yenye namba atomia 104 kwenye mfumo radidia, uzani atomia ni takriban 261. Alama yake ni Rf. Jina limechaguliwa kwa heshima ya Ernest Rutherford aliyegundua misingi ya fizikia ya kiini.
Ni elementi sintetiki au tamburania yaani haipatikani kiasili. Sababu yake ni nusumaisha ya isotopi zake ni fupi mno. Rf ina nusumaisha ya masaa 13.
Iliripotiwa mara ya kwanza 1964 katika maabara ya taasisi ya utafiti wa kinyuklia huko Dubna (Urusi) ikapewa jina la "kurchatovi". Wataalamu Waamerika walidai baadaye ya kwamba haikuwezekana kurudia majaribio ya Warusi wakaweka ufumbuzi mashakani lakini waliweza kuonyesha njia nyingine jinsi gani kutengeneza eleemti na. 104 wakapendekeza jina Rutherfordi.
Baada ya miaka kadha ya ugomvi juu ya swali hili mapatano yalipatikana kuwa jina ni "Rutherfordi" na elementi iliyofuata na. 105 ikapewa jina Dubni kwa heshima ya maabara ya kirusi.
Jinsi ilivyo na elementi transurania sintetiki kiasi cha elementi kinachotengenezwa ni kidogo mno hivyo hakuna uhakika kuhusu tabia za kikemia. Transurania zote ni nururifu na nusumaisha ya elementi hizi ni fupi mno. Isotopi ya Ruthergordi yenye nusumaisha marefu ina nusumaisha ya masaa 13 tu.
Democratic Party (Kenya)
Democratic Party (DP) au Chama cha Demokrasia ni chama cha kisiasa nchini Kenya. Kilianzishwa 1991 na Mwai Kibaki baada ya kuondoka kwake katika chama tawala cha KANU.
Chama kilikuwa na athira na uwezo hasa katika maeneo ya Wakikuyu. Kiliteua Kibaki kama mgombea wa uraisi mara mbili 1992 na 1998 bila kufaulu.
Mwaka 2002 DP iliingia katika maungano ya National Alliance Party of Kenya iliyoungana baadaye na LDP kuwa NARC iliyoshinda uchaguzi wa 2002. DP ilikuwa na wabunge 36 kati ya 126 wa NARC.
Kwa sasa hali yake haieleweki kwa sababu ilitangazwa mwaka 2006 kuwa sehemu ya chama kipya cha Kibaki yaani Party of National Unity.
Jinsi ilivyo na vyama vingi vya Kenya hakina muundo imara haijulikani ni watu wangapi wanoshiriki hali halisi katika mikutano yake kama iko.
William Lipscomb
William Nunn Lipscomb (amezaliwa 9 Desemba 1919) alikuwa mwanakemia kutoka nchi ya Marekani. Hasa alichunguza mfumo wa misombo mbalimbali. Mwaka wa 1976 alikuwa mshindi wa Tuzo ya Nobel ya Kemia.
Ilya Prigogine
Ilya Prigogine (25 Januari 1917 – 28 Mei 2003) alikuwa mwanakemia kutoka nchi ya Ubelgiji, ila alizaliwa nchini Urusi. Hasa alichunguza jinsi mfumo wa ulimwengu ukwepavyo hali ya kupoteza nishati. Mwaka wa 1977 alikuwa mshindi wa Tuzo ya Nobel ya Kemia.
Peter Mitchell
Peter Dennis Mitchell (29 Septemba 1920 – 10 Aprili 1992) alikuwa mwanakemia kutoka nchi ya Uingereza. Hasa alichunguza nishati ndani ya chembe hai. Mwaka wa 1978 alikuwa mshindi wa Tuzo ya Nobel ya Kemia.
Georg Wittig
Georg Wittig (16 Juni 1897 – 26 Agosti 1987) alikuwa mwanakemia kutoka nchi ya Ujerumani. Hasa alichunguza misombo mbalimbali. Mwaka wa 1979, pamoja na Herbert Brown alikuwa mshindi wa Tuzo ya Nobel ya Kemia.
Herbert Brown
Herbert Brown (22 Mei 1912 – 19 Desemba 2004) alikuwa mwanakemia kutoka nchi ya Marekani. Alizaliwa nchini Ukraine kwa jina la Herbert Brovarnik. Hasa alichunguza misombo mbalimbali. Mwaka wa 1979, pamoja na Georg Wittig alikuwa mshindi wa Tuzo ya Nobel ya Kemia.
Paul Berg
Paul Berg (amezaliwa 30 Juni 1926) ni mwanakemia kutoka nchi ya Marekani. Hasa anajulikana kwa uchunguzi wake wa DNA. Mwaka wa 1980, pamoja na Walter Gilbert na Frederick Sanger alikuwa mshindi wa Tuzo ya Nobel ya Kemia.
Walter Gilbert
Walter Gilbert (amezaliwa 31 Machi 1932) ni mwanabiolojia kutoka nchi ya Marekani. Hasa alichunguza jeni. Mwaka wa 1980, pamoja na Paul Berg na Frederick Sanger alikuwa mshindi wa Tuzo ya Nobel ya Kemia.
Hesse
Hesse ("Kijerumani:Hessen") ni moja ya majimbo 16 ya kujitawala ya Ujerumani lenye wakazi milioni 6,1 kwenye eneo la 21 114 km². Mji mkuu ni Wiesbaden. Waziri mkuu ni Volker Bouffier (CDU).
Hesse imepakana na majimbo ya Ujerumani ya Rhine Kaskazini - Westfalia, Saksonia ya chini, Thuringia, Rhine-Palatino, Baden-Württemberg na Bavaria.
Miji mikubwa ni pamoja na Frankfurt am Main, Wiesbaden, Kassel, Darmstadt, Offenbach, Marburg, Fulda, Gießen, Wetzlar, Hanau na Bad Homburg. (Angalia Orodha ya miji ya Hesse.)
Rhine, Lahn na Main ni mito muhimu zaidi.
Enrique Iglesias
Enrique Miguel Iglesias Preysler (amezaliwa tar. 8 Mei 1975, mjini Madrid, Hispania) ni mwimbaji wa muziki aina ya pop, mtunzi na mwigizaji wa filamu kutoka nchi ya Hispania. Ni mtoto wa mwimbaji wa muziki bwana Julio Iglesias na mwandishi wa habari, mwanamitindo na mtangazaji wa vipindi vya telesheni wa Kifilipino Bi. Isabel Preysler.
Enrique alianza shughuli za muziki na studio moja iitwayo Fonovisa Records ambayo ndio iliomsadia kuwa miongoni mwa wanamuziki maarufu huko Latin Amerika na katika soko la muziki wa Kilatin huko Marekani, na kuuza albamu nyingi za Kihispania kuliko msanii yoyote yule wa Kihispania, kwa muda wote.
Bismuthi
Bismuthi ni elementi nururifu yenye namba atomia ya 82 kwenye mfumo radidia na uzani atomia ni 209.980. 
Jina latokana katika lugha ya Kijerumani lakini maana hayajulikani tena.
Ni metali nzito na kechu yenye rangi nyeupe-nyekundu lakini inaonekana kwa rangi mbalimbali. Tabia zake hufanana na antimoni na asenia lakini si sumu vile.
Mwaka 2003 imetambuliwa kuwa Bismuthi ni nurufifu kidogo. Lakini nusumaisha yake ni takriban miaka trilioni 19 hivyo haina hatari kwa binadamu.
Hutumiwa kwa madawa ya vipodozi na madawa ya kiganga. Bismuthi imechukua nafasi ya metali ya risasi katika madawa kwa sababu si sumu. Kuna pia matumizi katika teknolojia mbalimbali.
Marilyn Monroe
Marilyn Monroe (alizaliwa tar. 1 Juni 1926 – 5 Agosti , 1962) alikuwa mwigizaji wa filamu, mwimbaji na mwanamitindo kutoka nchini Marekani. Alikuwa miongoni mwa nyota wa filamu maarufu kati ya mwaka 1950 na 1960.
LDP (Kenya)
Liberal Democratic Party (LDP) ni chama cha kisiasa nchini Kenya. Ilikuwa na wabunge 59 baada ya uchaguzi wa Kenya wa 2002 ikiwa sehemu ya NARC yaani maungano ya kisiasa tawala katika Kenya baada ya 2002. Haikugombea bunge kwa jina lake katika uchaguzi wa 2007 bali wanachama wake walishiriki katika Orange Democratic Movement.
LDP ilikuwa chama kidogo sana bila maana yoyote hadi 2002. Mwaka ule kulikuwa na farakano katika chama tawala cha KANU. Raila Odinga aliyewahi kujiunga katika KANU 2001 pamoja na wenzake wa chama cha NDP aliondoka tena baada ya rais Daniel arap Moi kumtangaza Uhuru Kenyatta kuwa mgombea wa KANU kwa ajili ya uchaguzi wa 2002. Wanasiasa wengine wa KANU kama vile Kalonzo Musyoka, George Saitoti na wengine waliosikitika hatua hii ya Moi walienda pamoja na Odinga wakajiita harakati ya pinde (Rainbow Movement). Kwa kusudi la kuingia katika uchaguzi walihitaji kuwa haraka na chama kilichoandikishwa. Wakaogopa kuandikisha Rainbow kwa sababu hawakuwa na uhakika kama serikali ya Moi ingewazuia au la. Hapa walijiunga wote na LDP kwa sababu ilikuwa imeandikishwa tayari.
Punde baada ya kuingia LDP viongozi walianza majadiliano na maungano wa upinzani National Alliance of Kenya (NAK) yaliyounganisha chama cha DP chini ya Mwai Kibaki na vyama vidogo vingine kama NPK ya Charity Ngilu na FORD-Kenya ya Michael Wamalwa. NAK na LDP walipatana kugombea uchaguzi pamoja kwa jina la National Rainbow Coalition (NARC). Kibaki aliteuliwa kuwa mgombea wa urais na Odinga aliahidiwa atakuwa waziri mkuu baada ya sahihisho la Katiba.
NARC ilishinda na LDP ilikuwa na wabunge wengi kati ya vyama vya NARC. Lakini Kibaki hakutekeleza azimio la pamoja katika Memorandum of Understanding kupatia LDP nusu ya mawaziri wala kuwezesha mabadiliko ya katiba ya kumpa Odinga nafasi ya waziri mkuu.
LDP iliendelea kudai mapatano yafuatwe ikakataliwa na polpole kuelekea upande wa upinzani hata kama bado ilikuwa sehemu ya serikali.
Mwaka 2005 Kibaki alijaribu kupitisha katiba mpya isiyopungua sana madaraka yake. Hapa sehemu kubwa ya LDP pamoja na KANU wakiungana kwa harakati ya machungwa (ODM) walipinga pendekezo la katiba katika kura maalumu ya wananchi na pendekezo likakataliwa na wananchi.
Kibaki alijibu kwa kufuta serikali akiwaachisha mawaziri wote. Serikali mpya ilikuwa bila wawakilishi wa LDP tena.
LDP ikaunda harakati ya ODM kama chama cha Orange Democratic Movement pamoja na KANU na kuandaa uchaguzi wa 2007. KANU ikajiondoa baadaye katika ODM lakini sehemu ya wanasiasa wake walibaki upande wa ODM.
Katika uchaguzi wa bunge wa 2007 LDP haukupeleka tena wagombea kwa jina lake ila tu kupitia ODM.
Charity Ngilu
Charity Kaluki Ngilu (* 1952) ni mwanasiasa Mkenya aliyekuwa waziri wa afya katika serikali ya rais Mwai Kibaki kuanzia 2002 hadi 2007.
Ngilu alizaliwa katika Ukambani wilaya ya Makueni mwaka 1952. Alifanya kazi na Benki Kuu ya Kenya hadi kuanzisha kampuni yake ya vifaa vya plastiki. Aliolewa na Michael Mwendwa Ngilu aliyeaga dunia mwaka 2006. Amezaa watoto watatu.
Aliingia katika siasa ya upinzani mwaka 1991 aligombea na kushindi kiti cha mbunge wa Kitui Kati kwa chama cha Democratic Party (DP) cha Mwai KIbaki.
1997 aliondoka katika DP akiandaa kugombea urais yeye mwenyewe akiwa mwanamke wa kwanza nchini wa kugombea urais. Akajiunga na chama cha SDP akamaliza nafasi ya tano.
Baadaye akajiunga na National Party of Kenya akashiriki katika maungano ya upinzani ya NAK kwa uchaguzi wa 2002. NAK iliunga mkono na LDP ya Raila Odinga kuwa NARC.
Ngilu alikuwa mwenyekiti wa chama kipya cha National Alliance of Rainbow NARC akajipatia jina la "Mama Rainbow".
Katika serikali ya KIbaki alikuwa waziri wa afya.
Oktoba 2007 alitangaza kusimama upnade wa ODM akaachishwa katika serikali.
Alirudishwa bungeni mwaka 2007 kwa tiketi ya NARC.
Istanbul
Istanbul (kwa Kituruki unatajwa İstanbul) ni mji mkubwa zaidi katika nchi ya Uturuki, ukiwa na wakazi wanaokadiriwa kuwa kati ya milioni 11 na milioni 15, ambao wanaufanya kuwa miongoni mwa miji mikubwa ya dunia. Huu ndio mji mkuu wa Mkoa wa İstanbul.
Eneo la Istanbul linaelekea pande zote mbili za mlangobahari wa Bosporus unaotenganisha Ulaya na Asia. Hivyo ni mji pekee duniani uliopo katika mabara mawili.
Kiini cha kihistoria kipo upande wa Ulaya kwenye sehemu yenye umbo la rasi baina ya Bahari ya Marmara na Pembe la Dhahabu ambayo ni mkono wa bahari unaoingia ndani ya nchi na hivyo mahali pa mji ulikingwa na bahari pande tatu.
Mji huu umebadilishiwa jina mara kadhaa katika historia yake ya zaidi ya miaka 2,600. Awali jiji hilo liliundwa na Wagiriki mnamo mwaka 660 KK kwa jina la Bizanti. Mnamo mwaka 330 BK Kaisari Konstantino Mkuu aliufanya kuwa mji mkuu wa Dola la Roma akaupanua ukajulikana kama Konstantinopoli (yaani mji wa Konstantino).
Konstantinopoli uliendelea kama mji mkuu wa Dola la Roma na baadaye Roma ya Mashariki uliojulikana pia kama Milki ya Bizanti hadi mwaka 1453 ambapo mji ulitwaliwa na Waturuki. Tangu mwaka ule uliendelea kama mji mkuu wa Milki ya Osmani hadi mwaka 1923. Baadaye serikali ya Uturuki ilihamia Ankara.
Wakati wa Waosmani majina mbalimbali yalitumiwa: Konstantinopoli au kwa kifupi "Konstantiniye", halafu tangu karne ya 18 pia "Istanbul". Tangu mwaka 1873 jina rasmi kwa Kituruki limekuwa "Istanbul".
Kuwepo kwa bandari kumepelekea mji huo kuwa kitovu cha biashara katika Uturuki.
Katika Ukristo ni muhimu kama makao ya Askofu wa pili kwa heshima kati ya Maaskofu wote duniani, kadiri ya orodha iliyotolewa na mitaguso mikuu ya karne ya 4.
Hadi vita vya kwanza vya dunia Istanbul ilikuwa na wakazi wengi Wakristo, hasa Wagiriki na Waarmenia, lakini wakati ule Waarmenia waliteswa wakapungua na baada ya vita Wakristo walibaguliwa kwa jumla, hivyo wengi walihamia Ugiriki. Leo hii Wagiriki waliobaki ni 2000 - 3000 pekee na Waarmenia ni takriban 50,000.
Istanbul huwa na majengo mengi ya kihistoria kama vile
Mjini Istanbul kuna vyuo vikuu mbalimbali, kati yake:
Captain Planet
Captain Planet ni mfululizo wa vikatuni vya mwaka 1990. Viliundwa na Ted Turner. Sababu zilizompelekea Ted Turner kuunda mfululizo huu wa vikatuni vya CP, ilikuwa ni kuburudisha na kutaka kuwa weka watu kuwa makini na hatari dhidi ya mazingira yao. Sauti ya CP iliigizwa na David Coburn, lakini awali aliyeniuwa kuigiza sauti hiyo alikuwa Tom Cruise.
FORD-Kenya
FORD-Kenya (pia: FORD-K) ni chama cha kisisasa nchini Kenya. Jina ni kifupi cha Forum for the Restauration of Democracy-Kenya. FORD-Kenya ilianzishwa 1992 baada ya farakano ya harakati ya FORD ya pamoja.
FORD (Forum for the Restauration of Democracy) ilikuwa harakati ya kisiasa tangu 1991 iliyopigania kuruhusiwa kwa vyama vingi na demokrasia wakati wa mfumo wa chama kimoja na utawala wa KANU nchini Kenya. Rais Daniel arap Moi alilazimishwa na nchi za nje kukubali uchaguzi wa vyama vingi. Kabla ya uchaguzi wa 1992 FORD ilifarakana kati ya wafuasi wa viongozi Kenneth Matiba kutoka Mkoa wa Kati na Jaramogi Oginga Odinga kutoka Mkoa wa Nyanza. Wafuasi wa Odinga waliunda FORD-Kenya. Wafuasi wa Matiba waliendelea kwa jina la FORD-Asili.
Ford-K ilipata nafasi ya tatu katika uchaguzi wa rais 1991. Kutokana na farakano la upoinzani Moi alirudishwa kama rais.
Chama kiliona farakano tena 1994 Odinga alipoaga dunia. Katika mkutano wa chama Michael Wamalwa kutoka Kenya ya MAgharibi alichaguliwa kuwa mwenyekiti mpya akimshinda Raila Odinga mwana wa Jaramogi. Raila aliondoka katika FORD-K na kujiunga na chama kidogo cha National Development Party NDP. Wabunge wengi wa Ford-K kutoka Nyanza walimfuata Raila hivyo chama kilipungukiwa kikawa na nguvu hasa katika Mkoa wa Magharibi kati ya Waluhya.
Katika uchaguzi wa 1997 chama kilipata nafasi ya nne tu baada ya NDP.
2002 Ford-K ilijiunga na harakati ya NARC ikawa sehemu ya maungano yaliyompeleka Mwai Kibaki katika ikulu ya Nairobi. Kiongozi wa chama Michawel Wamalwa alikuwa makamu wa rais lakini alikufa 2003 katika ajali ya ndege. Kiongozi mpya akawa Musikari Kombo.
Baada ya kuvunjwa kwa serikali ya NARC mwaka 2005 FORD-K iliongezwa idadi ya mawaziri wake kuwa 6.
Katika uchaguzi wa 2007 Ford-K ilijiunga na ushirikiano wa PNU wa Mwai Kibaki. Chama kiliona farakano tena kwa sababu New Ford-Kenya ikajitenga chini ya Mukhisa Kituyi. Kwa jumla chama kilishika kiti kimoja bungeni tu na mwenyekiti Musikari Kombo hakurudishwa.
National Rainbow Coalition
National Rainbow Coalition (NARC) ni chama cha kisiasa nchini Kenya kilichoanzishwa kabla ya uchaguzi wa mwaka 2002.
Ilikuwa muungano wa vyama mbalimbali vya upinzani dhidi ya KANU na rais Daniel arap Moi. Ilikuwa hasa na pande mbili:
Msingi wa ushirikiano ulikuwa mapatano kati ya pande za NARC yaliyoitwa "Memorandum of Understanding" (MoU). Hapo walipatana ya kuwa:
NARC ikashinda uchaguzi wa 2002 na Kibaki akawa rais mpya. LDP ilikuwa na wabunge wengi kati ya vyama vya NARC. Lakini Kibaki hakutekeleza azimio la pamoja katika "Memorandum of Understanding" kupatia LDP nusu ya mawaziri wala kuwezesha mabadiliko ya katiba ya kumpa Odinga nafasi ya waziri mkuu.
LDP iliendelea kudai mapatano yafuatwe, ikakataliwa na polepole kuelekea upande wa upinzani hata kama bado ilikuwa sehemu ya serikali.
Katika miaka iliyofuata farakano ilikua. Mwaka 2005 Kibaki alijaribu kupitisha katiba mpya isiyopunguza sana mamlaka za afisi ya rais. Hapa sehemu kubwa ya LDP pamoja na KANU wakiungana kwa harakati ya machungwa (ODM) walipinga pendekezo la katiba katika kura maalumu ya wananchi, na pendekezo likakataliwa na wananchi.
Kibaki alijibu kwa kufuta serikali akiwaachisha mawaziri wote. Serikali mpya ilikuwa bila wawakilishi wa LDP tena.
Sasa Raila pamoja na Uhuru wa KANU waliunda harakati mpya ya ODM (Orange Democratic Movement) kwa kusudi la kugombea uchaguzi wa 2007.
Hii ilikuwa mwisho wa NARC kama chama tawala.
Kiongozi wa kisheria alikuwa Charity Ngilu asiyekubaliwa na sehemu ya viongozi waliokuwa karibu na rais. Hivyo walianzisha 2006 kitengo kipya kwa jina la NARC-Kenya iliyoingia 2007 katika maungano ya PNU ya Kibaki. 
Ngilu aliamua Septemba 2007 kusimama upande wa Raila Odinga. Katika uchaguzi wa 2007 NARC iliweza kusimamisha wagombea wachache nje ya maungano ya Orange Democratic Movement na watatu walichaguliwa.
Forum for the Restauration of Democracy
Forum for the Restauration of Democracy (FORD) ilikuwa kwanza harakati halafu chama cha kisiasa nchini Kenya.
Ilianzishwa mwaka 1991 na wanasiasa waliopinga mfumo wa chama kimoja na utawala wa KANU chini ya rais Daniel arap Moi. Shabaha ilikuwa mabadiliko ya kuruhusu vyama vingi na uhuru wa kidemokrasia. Wakati ule chama cha pekee kilichoruhusiwa kilikuwa KANU. Mfumo wa chama kimoja uliporomoka katika nchi nyingi za dunia baada ya mwisho wa ukomunisti na mabadiliko yaliyokwenda sambamba na mwisho wa vita baridi katika Afrika.
Kati ya waanzilishaji walikuwa Jaramogi Oginga Odinga, Kenneth Matiba, Martin Shikuku, Masinde Muliro na Michael Wamalwa. Mwanzoni FORD ilipigwa marufuku lakini baadaye Moi alilazimishwa na nchi za nje walisaidia sehemu kubwa ya mapato ya serikali kukubali kuwepo kwa FORD.
Mwaka 1992 KANU ilikuwa tayari kubadilisha katiba ya kuruhusu vyama vingi. Walioanzisha vyama mara moja walikuwa Odinga aliyeandikisha FORD kama chama na Mwai Kibai aliyeandikisha Democratic Party (DP). FORD ilikuwa mwanzoni chama cha upinzani wa kitaifa wakati DP ilikuwa na nguvu katika maeneo ya Wakikuyu hasa.
Swali la nani atakuwa mgombea wa urais likaleta farakano kati ya Matiba na Odinga pamoja na wafuasi wao. Odinga aliondika kabla ya uchaguzi akianzisha chama cha Ford-Kenya na Matiba alibaki na Ford-Asili. Wamalwa pamoja na sehemu kubwa ya viongozi wa Waluhya alishikamana na Odinga. Farakano la Ford-Asili mwaka 1997 likaleta chaama cha tatu cha Ford-People.
Farakano hili lilihakikisha kushindwa kwa upinzani katika uchaguzi. Moi hakupata kura nyingi jula la kura 1,927,640 tu. Lakini kura zaidi ya milioni tatu za upinzani ziligawiwa kwa kundi zote tatu yaani Matiba (FORD-Asili) alimaliza na kura 1,354,856 votes, Kibaki (Democratic Party) na kura 1,035,507 na Odinga kwenye nafasi ya nne mwenye kura 903,866.
FORD ilibaki na sifa ya kihistoria ya kufungua milango ya demokrasia nchini kenya lakini haikufaulu mipango mengine.
Shukuru Kilala
Shukuru Amdani Mtina Kilala (amezaliwa tar. 22 Februari 1984) ni mwigizaji wa filamu kutoka nichini Tanzania. Anafahamika zaidi kwa jina la Dj wa Masanja, kutoka katika filamu ya vichekesho ya Masanja. Kilala amewahi kucheza filamu kadhaa, miongoni mwa filamu hizo ni kama ifuatavyo: Itumanyama, Kimela na Julia.
Time Trax
Time Trax ni mfululizo wa kipindi cha televisheni kilichokuwa kinarushwa hewani na Prime Time Entertainment Network ya Amerika/Australia. Ilikuwa filamu ya ushirika yaani makampuni mawili, moja kutoka Marekani na lingine kutoka Australia, wakatengeneza filamu hiyo ya kisayansi na kuanza kurushwa hewani tangu mnamo mwaka 1993. Filamu inamzungumzia ofisa mmoja wa polisi aliyeutumwa kwenda kuwakamata wahalifu waliokuwa wamefungwa jela kisha wakatoroka. Filamu hii ndio ilikuwa ya mwanzo na ya mwisho kwa mataarisho ya televisheni ya Lorimar.
Ukambani
Ukambani ni sehemu ya kusini ya uliokuwa Mkoa wa Mashariki nchini Kenya. Inakaliwa na Wakamba.
Eneo la Ukambani linaanza upande wa mashariki wa Nairobi na kuendelea hadi Tsavo; kwa mtazamo tofauti ni eneo kati ya Embu na mpaka wa Tanzania.
Mazingira yake huona ukame wa mara kwa mara pamoja na njaa inayokuja sambamba nayo.
Kaunti za Ukambani ni hasa Machakos, Kitui na Makueni.
FORD-Asili
FORD-Asili (pia: FORD-A) ni chama cha kisisasa nchini Kenya. Jina ni kifupi cha Forum for the Restauration of Democracy-Asili. FORD-Asili ilianzishwa 1992 baada ya farakano ya harakati ya FORD ya pamoja.
FORD (Forum for the Restauration of Democracy) ilikuwa harakati ya kisiasa tangu 1991 iliyopigania kuruhusiwa kwa vyama vingi na demokrasia wakati wa mfumo wa chama kimoja na utawala wa KANU nchini Kenya. Rais Daniel arap Moi alilazimishwa na nchi za nje kukubali uchaguzi wa vyama vingi.
Kabla ya uchaguzi wa 1992 FORD ilifarakana kati ya wafuasi wa viongozi Kenneth Matiba kutoka Mkoa wa Kati na Martin Shikuku kutoka Mkoa wa Magharibi kwa upande mmoja na kwa upande mwingine Jaramogi Oginga Odinga kutoka Mkoa wa Nyanza. Wafuasi wa Odinga waliunda FORD-Kenya. Wafuasi wa Matiba waliendelea kwa jina la FORD-Asili.
Mgombea wa Ford-A Matiba alipata nafasi ya pili katika uchaguzi wa rais 1992 kwa asilimia 26.8 za kura baada ya Moi/KANU aliyepata asilimia 36.8. Kutokana na farakano la upinzani Moi alirudishwa kama rais.
Chama kiliona matatizo kabla ya uchaguzi wa pili wa vyama vingi 1997. Mwenyekiti Kenneth Matiba na Katibu Mkuu Martin Shikuku walifarakana. Shikuku alishika hati za kusajiliwa kwa chama na Matiba alijiondoa katika siasa hadi kutupa kadi yake ya kupiga kura. Martin Shikuku akawa mgombea wa urais upande wa FORD-Asili.
Wanasiasa wengine waliokaa upande wa Matiba walianzisha chama kipya kwa jina la FORD-People iliyoongozwa na Kimani wa Nyoike.
Mabaki ya Ford-Asili yalipata kura chache tu katika uchaguzi wa 1997 ikashika kiti kimoja tu búngeni.
2002 Ford-A haikujiunga na harakati ya NARC na kugombea bunge pekee yake. Ilifaulu kushika viti viwili.
Katika uchaguzi wa 2007 Ford-A ilijiunga na ushirikiano wa PNU wa Mwai Kibaki na kumrudisha mbunge 1 bungeni.
Albert Schweitzer
Albert Schweitzer (14 Januari 1875 – 4 Septemba 1965) alikuwa mwanateolojia, mwanafalsafa, mwanamuziki na daktari kutoka eneo la Alsatia, ambalo lilikuwa sehemu ya Ujerumani kabla ya Vita Kuu ya Kwanza ya Dunia, lakini la Ufaransa baadaye. Mwaka wa 1952 alikuwa mshindi wa Tuzo ya Nobeli ya Amani kwa ajili ya falsafa yake. Hasa anajulikana kwa kuanzisha na kuongoza kituo cha kimisionari na hospitali eneo la Lambarene nchini Gabon.
National Alliance Party of Kenya
National Alliance Party of Kenya (NAK) ilikuwa maungano ya vyama vya kisiasa nchini Kenya yaliyoanzishwa kabla ya uchaguzi wa rais na bunge wa mwaka 2002. Kusidi lake lilikuwa kuunganisha vikundi vyote vilipinga utawala wa rais Daniel arap Moi na chama chake cha KANU. NAK ilikwisha mwaka uleule katika ushirikiano wa NARC.
Chanzo cha NAK kilikuwa maarifa ya miaka iliyotangulia ambako KANU ilishinda uchaguzi kama bila kuwa na kura nyingi kabisa lakini kutokana na uhaba wa umoja upande wa upinzani. Baada ya kufarakana kwa Forum for the Restauration of Democracy 1992 vyama vyote vya upinzani vilikuwa na tabia za kikabila vikiwa na msingi kati ya moja ya makabila makubwa tu.
Hivyo viongozi wa vyama vikubwa vya upinzani walipatana ushirikiano. Walioongoza hasa walikuwa:
Waliungwa mkono na vyama vingine vidogo jumla 13. Mwanzoni walitumia jina la "National Alliance for Change" (NAC) lakini chama kilitwa rasmi NAK.
Vyama vya NAK vilipatana kukaribia uchaguzi na Kibaki kama mgombea wa urais, Wamalwa kama makamu wake na Charity Ngilu kwa cheo cha Waziri Mkuu kilichopangwa kuanzishwa baada ya marekebisho ya katiba.
Miezi michache kabla uchaguzi kulitokea farakano kubwa katika KANU. Kundi la Raila Odinga iliondoka pamoja na wanaKANU wa miaka mingi waliosikitika uteuzi wa Uhuru Kenyatta kama mgombea wa urais upande wa KANU.
Waliotoka waliunda chama cha Liberal Democratic Party of Kenya (LDP) na kutumia alama ya pinde (rainbow).
Vikundi vyote viwili vya NAK na LDP vikaamua kuungana kwa jina la "National Rainbow Coalition". Vyama vya NAK havikushikamana tena pamoja katika uchaguzi lakini vyama vyote vilipatana kuepukana na mashindano kato yao hata vikipeleka wagombea kwa jina la kila chama.
Uhuru Kenyatta
Uhuru Muigai Kenyatta (amezaliwa 26 Oktoba 1961) ni mwanasiasa nchini Kenya ambaye amekuwa rais wa nne na wa sasa wa Jamhuri ya Kenya. Baada ya kuongoza nchi, ameshinda uchaguzi mkuu wa Agosti 2017 lakini mahakama kuu ikaamua na kuamuru na kudai urudiwe, marudio ambayo licha ya kujiondoa kwa mpinzani wake mkuu Raila Odinga, Kenyatta aliibuka mshindi kwa asilimia tisini na nane. Hatimaye alitangazwa rasmi kuwa mshindi na kuapishwa kwa kipindi chake cha pili kwa mujibu wa sheria.
Alizaliwa kama kitinda mimba wa Jomo Kenyatta aliyekuwa rais wa kwanza wa Kenya na mke wake Ngina Muhoho aliyeitwa Mama Ngina.
Baada ya kumaliza masomo, alishughulikia hasa biashara za familia alizorithi kutoka kwa baba yake.
Mwaka 1997 alijaribu kuingia mara ya kwanza katika siasa lakini alishindwa katika uchaguzi wa bunge.
Mwaka 1999 rais Daniel arap Moi alimpa cheo cha mwenyekiti wa bodi ya utalii. Moi aliendelea kumpandisha ngazi kwa kumpa nafasi ya mbunge wa kitaifa na waziri msaidizi.
Mwaka 2002 akawa makamu wa mwenyekiti wa KANU.
Tangu Julai 2002 ilionekana wazi ya kwamba Moi alimtaka kama mgombea wa urais upande wa KANU atakayemfuata katika ikulu.
Mkutano mkuu wa KANU katika mwezi Oktoba 2002 uliitikia mapenzi ya rais ukamtangaza Uhuru kama mgombea wa urais.
Tendo hili lilisikitisha wanasiasa wengi wasiokuwa Wakikuyu na waliotegemea nafasi hiyo kwa ajili yao wenyewe. Waliondoka katika KANU na kuendelea katika ushirikiano wa upinzani wa NARC.
Uhuru ulishindwa katika uchaguzi mkuu wa mwaka 2002 alipopata asilimia 31 tu za kura.
Katika bunge jipya alikuwa kiongozi wa upinzani, lakini aliona pia upinzani ndani ya chama hasa kutoka kwa Nicholas Biwott pamoja na wanasiasa kutoka Bonde la Ufa. Kwenye mkutano wa chama cha Januari 2005 Uhuru alithibitishwa kwa kura nyingi na Biwott aliunda chama cha New Kanu.
Katika kura maalumu ya wananchi kuhusu katiba Uhuru alishikamana na viongozi wa LDP katika kambi ya Chungwa. Mipango yake ya kushiriki katika Orange Democratic Movement (ODM) yalipingwa vikali ndani ya chama kwa sababu wanaKANU pamoja na rais mstaafu Moi waliogopa kupotea kwa chama cha kwanza katika historia ya Kenya.
Katika Novemba 2006 Biwott alirudia jaribio la kumpindua Uhuru kwa kuita mkutano wa Kanu mjini Mombasa bila idhini ya mwenyekiti wala kamati ya chama. Hapo alichaguliwa kuwa mweyekiti mpya. Kwa msaada wa serikali Biwott alifaulu kuandikisha kamati yake kama uongozi rasmi, na hivyo kumwondoa Uhuru katika nafasi ya kiongozi wa upinzani bungeni.
Uhuru alipinga uamuzi huo, na hatimaye mahakama kuu ikabatilisha kura ya Mombasa tarehe 29 Desemba 2006 ikathibitisha azimio hili mnamo Juni 2007.
Juni 2007 Uhuru alionyesha wazi ya kwamba alitaka kuacha ushirikiano na ODM kwa kutopeleka jina lake kati ya wagombea wa urais upande wa ODM. Badala yake alieleza ya kuwa atampigania rais Kibaki achaguliwe tena.
Katika uchaguzi mkuu wa mwaka 2007 Uhuru alichaguliwa tena kama mbunge wa Garundu Kusini kwa tiketi ya KANU.